ህወሃት ከበረከት በመቀጠል ሊጫወትበት ያሰበው ካርድ ቅማንት ነው። ቅማንት ከኢትዮጵያ ነባር ነገዶች አንዱ ነው፤ ምንም እንኳ ባህሉና ቁንቋው በታሪክ ጉዞ የተዋጠ ቢሆንም፣ ያለውም ቢሆን ይከበርልኝ ማለቱ ክፋት የለውም። ክፋቱ ጥያቄውን ከሚያቀርቡት መካከል የተወሰኑት ቅማንቶች አለመሆናቸው ነው፣ ወይም በመካከላቸው በህወሃት የሚነዱ ሰዎች መኖራቸው ነው። የጎንደር ከተማ አስተዳደር በቅማንት ስም የተጠራውን ሰላማዊ ሰልፍ የከለከለበት ምክንያት ከጥያቄው ጀርባ ህወሃት እንዳለበት ስላወቀ እንደሆነ አስባለሁ። ህወሃት የቅማንትን ጉዳይ የሚያነሳው የመስፋፋት ፖሊሲው አካል ስለሆነ ብቻ ሳይሆን፣ የገዱን አስተዳደር አዳክሞ ብአዴንን መልሶ በእጁ ለማስገባት በማሰብም ነው። እቅድ “ለ” ሊባል ይችላል።
